Rhaglen Hyfforddiant Sgiliau Ymchwil 2024-25

# Cyflwyniad

Croeso i Raglen Hyfforddiant Sgiliau Ymchwil 2024-25.

Darperir yr hyfforddiant sgiliau ymchwil hwn gan y Coleg Cymraeg Cenedlaethol mewn partneriaeth â sefydliadau addysg uwch Cymru. Hon yw’r unig raglen o hyfforddiant ymchwil a geir yn gyfan gwbl trwy gyfrwng y Gymraeg.

Mae Rhaglen Sgiliau Ymchwil y Coleg yn **agored i fyfyrwyr ôl-radd o bob prifysgol**, ac wedi’i theilwra’n arbennig er mwyn cefnogi a chynnig hyfforddiant ymarferol i bob ymchwilydd gyrfa-gynnar – p’un a wyt ti'n astudio ar gyfer gradd Meistr, MPhil, doethuriaeth neu ymchwil ôl-ddoethurol.

Bydd yr hyfforddiant yn ymdrin â materion megis trefnu a chynllunio dy ymchwil, trin a thrafod ffynonellau, dulliau ymchwil, sgiliau ysgrifennu academaidd, yn ogystal â materion yn ymwneud ag iechyd a lles, a hyrwyddo gyrfa a chyflogadwyedd.

Darperir yr hyfforddiant gan gyflwynwyr profiadol, boed yn staff academaidd sy’n ymchwilwyr profiadol, neu’n staff proffesiynol mewn unedau cefnogi.

Yn ôl yr arfer, daw’r Rhaglen i ben gyda chynhadledd ymchwil ryngddisgyblaethol ar ddiwedd mis Mehefin 2025.

**Nid oes cost i fynychu’r hyfforddiant:** darperir llety a lluniaeth am ddim, ac ad-delir costau teithio. Mae croeso mawr i bawb - beth bynnag yw dy bwnc a phwy bynnag sy'n dy gyllido.

Mae’r rhaglen hefyd yn ffordd o greu cymuned ac yn helpu meithrin ymdeimlad o berthyn, felly ymuna â chymuned ôl-raddedig y Coleg a manteisia ar y cyfleoedd sydd ar gael i ti.

Dyma sut galli di gadw mewn cysylltiad â ni:

* Anfon e-bost at [m.james@colegcymraeg.ac.uk](mailto:m.james@colegcymraeg.ac.uk) os oes gen ti unrhyw gwestiwn.
* [Ymuno â’r rhestr e-bost](https://forms.office.com/Pages/ResponsePage.aspx?id=8gh7yY3hUkKZHNc-lfXmeGy97-22E0ZMogERwfWtqZhUNThNOENDQVhIWE5WMTUyWkJCT1FWMU9NVi4u) i dderbyn gwybodaeth berthnasol.
* Ein dilyn ar [Instagram](https://www.instagram.com/cccolradd/), [Twitter](https://x.com/CCColradd), [Facebook](https://www.facebook.com/groups/246434480431361/) a [LinkedIn](https://www.linkedin.com/school/coleg-cymraeg-cenedlaethol/posts/?feedView=all).

**Llenwa’r** [**ffurflen hon**](https://forms.office.com/Pages/ResponsePage.aspx?id=8gh7yY3hUkKZHNc-lfXmeGy97-22E0ZMogERwfWtqZhUOUo4QlBVS1FYMTdZVlM1Nk5LUVg3RlZDNi4u) **i gofrestru ar gyfer y cyrsiau.**

# Fframwaith Datblygu Ymchwilwyr Vitae

Datblygwyd y Rhaglen mewn cydweithrediad â’r sefydliadau addysg uwch yng Nghymru, ac mae’r holl weithdai yn seiliedig ar y meysydd a adwaenir gan [Fframwaith Datblygu Ymchwilwyr Vitae](https://www.vitae.ac.uk/researchers-professional-development/about-the-vitae-researcher-development-framework/developing-the-vitae-researcher-development-framework) ar gyfer cynhyrchu a meithrin ymchwilwyr effeithiol.

Bydd nifer o’r gweithdai yn pontio mwy nag un maes, ond nodir mewn cromfachau ar y dudalen nesaf beth fydd prif sylw’r gweithdai a sut maen nhw'n perthyn i Fframwaith Vitae.

Mae prifysgolion Cymru wedi mabwysiadu rhai neu’r cyfan o’r gweithdai hyn o fewn eu rhaglenni hyfforddi ymchwil eu hunain. Ceir fwy o wybodaeth am ddarpariaeth hyfforddiant ymchwil eich prifysgol chi ar wefan y brifysgol neu drwy gysylltu â chanolfan ôl-raddedigion eich prifysgol.

# Rhaglen Sgiliau Ymchwil 2024/25

## **13 Medi 2024: Caerfyrddin**

Cwrs cynefino i groesawu deiliaid newydd Ysgoloriaethau Ymchwil y Coleg.

## **16 – 17 Hydref 2024: Aberystwyth**

Cwrs preswyl yn cynnwys y gweithdai isod:

* Cyflwyniad i ymchwil (B1)
* Dod o hyd i wybodaeth (A1)
* Hawlfraint ac eiddo deallusol (C1)
* Taith a chyflwyniad i'r Llyfrgell Genedlaethol (A1)
* Rheoli'ch goruchwyliwr (D1)
* Llunio adolygiad o’r llenyddiaeth (C2)
* Dulliau ymchwil (A1)
* Cynllunio a chyflwyno posteri ymchwil (D2)

[Rhagor o wybodaeth a chofrestru.](https://colegcymraeg.ac.uk/newyddion/digwyddiadau-a-dyddiadau/cwrs-sgiliau-ymchwil-202425-1/)

## **13 – 14 Tachwedd 2024: Bangor**

Cwrs preswyl yn cynnwys y gweithdai isod:

* Rhoi graen ar eich gwaith (sgiliau astudio) (A3)
* Cymraeg ar y cyfrifiadur (A1)
* Iechyd a Lles (B2)
* Cydweithio ar gyfer ymchwilwyr (D1)
* Sgiliau cyfathrebu a chyflwyno (D2)
* Methodoleg dyfynnu a chyfeirio at ffynonellau (C2)
* Cyfieithu, trawsieithu a rheoli termau (A1)
* Rheoli amser a phwysau gwaith (B2)

[Rhagor o wybodaeth a chofrestru.](https://colegcymraeg.ac.uk/newyddion/digwyddiadau-a-dyddiadau/cwrs-sgiliau-ymchwil-202425-2/)

## **10 – 11 Rhagfyr 2024: Caerdydd**

Cwrs preswyl yn cynnwys y gweithdai isod:

* Ysgrifennu academaidd (A3)
* Ymchwil a chyhoeddi (D2)
* Sgiliau Microsoft i fyfyrwyr ymchwil (A1)
* Sgiliau ysgrifennu 1:1 (A3)
* Paratoi a chyflwyno papur cynhadledd (D2)
* Trefnu a rheoli eich ymchwil (C2)
* Cynllunio, strwythuro ac ysgrifennu’r PhD (C2)
* Cynllunio holiaduron, grwpiau ffocws a chyfweliadau (A1)
* Cyflwyniad i Python (A1)

[Rhagor o wybodaeth a chofrestru.](https://colegcymraeg.ac.uk/newyddion/digwyddiadau-a-dyddiadau/cwrs-sgiliau-ymchwil-202425-3/)

## **28 – 29 Ionawr 2025: Bangor**

Cwrs preswyl yn cynnwys y gweithdai isod:

* Paratoi at y Viva (C2)
* Paratoi cais am grant (C3)
* Cynllunio gyrfa a chwilio am swyddi (B3)
* Paratoi CV a chais effeithiol am swydd (B3)
* Cyfathrebu a rhwydweithio digidol effeithiol (B3)
* Cyflwyno'ch hun yn broffesiynol mewn cyfweliad (B3)
* Cyfrannu at waith tîm (D1)
* Ymdopi â newid: gorffen yn y brifysgol (B2)

[Rhagor o wybodaeth a chofrestru.](https://colegcymraeg.ac.uk/newyddion/digwyddiadau-a-dyddiadau/cwrs-sgiliau-ymchwil-202425-4/)

## **26 – 27 Mehefin 2025: Aberystwyth**

Cyfarfod blynyddol y cynllun ysgoloriaethau ymchwil a Chynhadledd Ymchwil aml-ddisgybaethol y Coleg

# Adborth

“Rydych chi wir yn cael ymdeimlad o fod yn rhan o gymuned ac mae'r cyfle i ddod i adnabod myfyrwyr eraill ar y rhaglen yn wych”

“Roedd cymysgedd o bob dim sydd angen er mwyn cwblhau PhD. Roedd hefyd yn gyfle gwych i gwrdd â myfyrwyr eraill o Brifysgolion eraill oedd yn yr un cwch â mi. Rwy'n dal i gadw mewn cysylltiad gyda nhw“

“Pob un sesiwn yn dda ac yn werthfawr i’r siwrne PhD. Wedi mwynhau!”

# Enghraifft o amserlen cwrs

**Diwrnod 1**

09:15 – 09:30: Cyrraedd, croeso a phaned

09:30 – 10:00: Dod i adnabod ein gilydd

10:00 – 11:30: Sesiwn 1

11:30 – 11:45: Egwyl a phaned

11:45 – 13:15: Sesiwn 2

13:15 – 14:00: Cinio

14:00 – 15:30: Sesiwn 3

15:30 – 15:45: Egwyl a phaned

15:45 – 17:15: Sesiwn 4

18:30: Swper

**Diwrnod 2**

09:15 – 09:30: Cyrraedd a phaned

09:30 – 11:00: Sesiwn 5

11:00 – 11:15: Egwyl a phaned

11:15 – 12:45: Sesiwn 6

12:45 – 13:30: Cinio

13:30 – 15:00: Sesiwn 7

15:00 – 15:15: Egwyl a phaned

15:15 – 16:45

16:45: Cloi a gadael

Ffurflen gofrestru: <https://forms.office.com/Pages/ResponsePage.aspx?id=8gh7yY3hUkKZHNc-lfXmeGy97-22E0ZMogERwfWtqZhUOUo4QlBVS1FYMTdZVlM1Nk5LUVg3RlZDNi4u>